[](http://www.google.hu/imgres?q=nap&start=204&hl=hu&biw=1360&bih=673&tbm=isch&tbnid=SdS9KX1za7jjNM:&imgrefurl=http://www.hotdog.hu/Dragon9021&docid=N_N53sSalsYdcM&imgurl=http://image.hotdog.hu/user/Dragon9021/profil/Nap.gif&w=841&h=694&ei=lx6vUc3dKYXatAbNlIHIAw&zoom=1&ved=1t:3588,r:28,s:200,i:88&iact=rc&dur=2026&page=10&tbnh=193&tbnw=234&ndsp=25&tx=109&ty=94) **FELHÍVÁS**

**NYÁRI NAPKÖZI**

**Tisztelt Szülők!**

Ezúton tájékoztatjuk Önöket, hogy Hévíz Város Önkormányzata nyári **napközi táboros ellátás**t szervez azoknak a 6 és 14 éves kor közötti **hévízi lakcímmel rendelkező vagy a hévízi Illyés Gyula Általános Iskolába járó gyermekeknek**, akiknek az elhelyezését a szülők nem vagy csak nehézkesen tudják megoldani a nyári szünidőben. A napközi 2014. június 23. és augusztus 15. között várja a gyermekeket az Illyés Gyula Általános Iskolában (8380, Hévíz, Kossuth u. 2.).

Az étkeztetés napi 3 alkalommal a GAMESZ konyháján megoldott, 385 Ft/nap áron. Maga a napközi szolgáltatása díjtalan. Képzett pedagógusok foglalkoznak a napközisekkel hétköznapokon 8-16 h-ig. Kézműves foglalkozásokon, heti egyszeri úszáson, mozi-látogatáson vehetnek részt a gyermekek.

Jelentkezni a jelentkezési adatlap kitöltésével lehet, amelyet legkésőbb május 30-ig lehet visszajuttatni az Illyés Gyula Általános Iskolába.

Adatlap átvehető az Illyés Gyula Általános Iskolában, vagy letölthető a [www.onkormanyzat.heviz.hu](http://www.onkormanyzat.heviz.hu) és www.illyes-heviz.hu weboldalról.

Felhívjuk a Tisztelt Szülők figyelmét, hogy minden héten hétfőn szükséges az érkező gyerekeknek leadniuk egy egészségügyi nyilatkozatot a napközit vezető pedagógusok részére. A nyilatkozat tartalma megtekinthető a jelentkezési adatlapon.

Hévíz, 2014. május 19. Papp Gábor

polgármester